29/05/2012 | Administración LocalMunicipal
Negreira
Anuncio relativo á aprobación definitiva do imposto sobre bens inmobles do Concello de Negreira

O Pleno da Corporación con data de 24 de febreiro de 2012, acordou a aprobación provisional da Ordenanza Fiscal reguladora do Imposto sobre Bens Inmobles. Publicada con data 13 de marzo de 2012 no Boletín Oficial da Provincia e transcorrido o prazo de trinta días hábiles sen que se presentasen reclamacións considerase aprobada definitivamente. Publicase a continuación o texto completo da ordenanza fiscal modificada. De conformidade co previsto no artigo 72 do RDL 2/2004, de 5 de marzo, o tipo de gravame do Imposto sobre bens inmobles aplicable neste municipio, queda fixado nos termos que se establecen no artigo seguinte. Artigo 2.- 2.1.- 0 tipo de gravame do Imposto sobre bens inmobles aplicable ós bens de natureza urbana queda fixado no 0,4%. 2.2.- 0 tipo de gravame no Imposto sobre bens inmobles aplicable ós bens de natureza rústica queda fixado no 0,5%. 2.3.- O tipo de gravame do Imposto sobre bens inmobles aplicable ós bens de características especiais queda fixado no 1,3%. Artigo 3.- Se agruparán nun único documento de cobro as cuotas deste Imposto relativas a distintos bens de carácter rústico pertencentes a un mesmo suxeito pasivo. Artigo 4.- A efectos de atender a criterios de eficiencia e economía na xestión recaudatoria deste Imposto, establécese a exención dos inmobles rústicos e urbanos dos que a cuota líquida non supere a contía de 6 euros. No caso de inmobles rústicos tomarase en consideración a cuota agrupada que resulta da aplicación do artigo anterior, no seu caso. Artigo 5º.- En aplicación do artigo 74.5 do RDL 2/2004, de 5 de marzo, polo que se aproba o Texto Refundido da Lei de Facendas Locais, terán dereito a unha bonificación do 50% da cota íntegra do imposto aqueles suxeitos pasivos titulares de bens inmobles nos que se teñan instalado sistemas para o aproveitamento térmico ou eléctrico da enerxía procedente do sol. A aplicación desta bonificación estará condicionada a que as instalacións para a producción de calor inclúan colectores que dispoñan da correspondente homologación pola Administración competente. A bonificación estenderase ós tres períodos impositivos seguintes ós da finalización da súa instalación. O sistema deberá dispor dunha superficie mínima de captación solar útil de 4 metros cadrados por cada 100 metros cadrados de superficie construida, e unha potencia instalada mínima de 4 kilowatios por cada 100 metros cadrados de superficie construida. A instalación do sistema de enerxía, en vivendas, non debe estar regulada como obrigatoria na normativa de construcción. Esta bonificación é compatible co resto de bonificacións. Artigo 6.- No que respecta á xestión dos impostos, infraccións e tódolos demais aspectos, estarase ó sinalado nos artigos 60 ó 77, ámbolos dous inclusive, do RDL 2/2004, de 5 de marzo, polo que se aprobou o Texto Refundido da Lei Reguladora das Facendas Locais, así como o Real Decreto Lexislativo 1/2004, de 5 de marzo, polo que se aprobou o Texto Refundido da Lei do Catastro Inmobiliario; as modificacións dos citados textos incluidas pola Lei 16/2007, de 4 de xullo, Disposicións Adicionais Sétima e Décima; o Real Decreto 417/2006, de 7 de abril, de Desenrolo da Lei do Catastro Inmobiliario, incluíndo o cambio producido no seu artigo 23 como consecuencia do pronunciamento do Tribunal Supremo en sentencia de 30 de maio de 2007; e demais lexislación aplicable e as disposicións regulamentarias que, no seu caso, se dicten. Disposición final. A presente Ordenanza entrará en vigor ó día seguinte da súa publicación no Boletín Oficial da Provincia e comezará a aplicarse na data que resulte do artigo 72.6° do RDL 2/2004, de 5 de marzo, permanecendo en vigor ata a súa modificación ou derrogación expresa. Negreira, a 09 de mayo de 2012 José Blanco Pazos Alcalde - Presidente